b'\n_START_ARTICLE_\nEuropean Hit Radio Top 40 Nr. 1 (1995)\n_START_PARAGRAPH_\nEuropean Hit Radio Top 40 (Super FM Top 40) ir Latvijas nacion\xc4\x81l\xc4\x81s apraides radiostacijas European Hit Radio  ikned\xc4\x93\xc4\xbcas popul\xc4\x81r\xc4\x81ko dziesmu saraksts, kas tiek veidots apkopojot klaus\xc4\xabt\xc4\x81ju balsojuma rezult\xc4\x81tus, kuri tika nodoti s\xc5\xabtot e-pastu, peid\xc5\xbeera zi\xc5\x86ojumu vai v\xc4\x93stuli. \xc5\xa0aj\xc4\x81 rakst\xc4\x81 ir apkopots to dziesmu saraksts, kas 1995. gad\xc4\x81 Latvijas radiostacijas European Hit Radio ikned\xc4\x93\xc4\xbcas popul\xc4\x81r\xc4\x81ko 40 dziesmu sarakst\xc4\x81 Top 40 ieguva 1. vietu. L\xc4\xabdz 2002. gada 1. novembrim radiostacijas nosaukums bija "Super FM".\n_START_SECTION_\nTop 40 sast\xc4\x81d\xc4\xab\xc5\xa1anas princips\n_START_PARAGRAPH_\nSuper FM Top 40 tika sast\xc4\x81d\xc4\xabts, pamatojoties uz klaus\xc4\xabt\xc4\x81ju balsojuma rezult\xc4\x81tiem, kas ik ned\xc4\x93\xc4\xbcu tika apkopoti raid\xc4\xabjum\xc4\x81 "Super FM Top 40". Topa veido\xc5\xa1anas proces\xc4\x81 piedal\xc4\xabj\xc4\x81s visas dziesmas, par kur\xc4\x81m tika balsots s\xc5\xabtot e-pastu, peid\xc5\xbeera zi\xc5\x86ojumu vai s\xc5\xabtot v\xc4\x93stuli. Neatkar\xc4\xabgi no t\xc4\x81, k\xc4\x81d\xc4\x81 veid\xc4\x81 tika balsots par dziesm\xc4\x81m, visas balsis summ\xc4\x93t\xc4\x81s kop\xc4\x81, veidojot European Hit Radio klaus\xc4\xabt\xc4\x81ju 40 popul\xc4\x81r\xc4\x81ko dziesmu sarakstu.\n_START_SECTION_\nTopa p\xc4\x81rskats\n_START_PARAGRAPH_\n1995. gads Super FM Top 40 s\xc4\x81k\xc4\x81s ar Lielbrit\xc4\x81nijas pui\xc5\xa1u grupas East 17 hitu "Stay Another Day", kur\xc5\xa1 bija tre\xc5\xa1ais singls no apvien\xc4\xabbas 1994. gada albuma "Steam". \xc5\xa0is singls ar tr\xc4\xabs ned\xc4\x93\xc4\xbcu interv\xc4\x81lu Super FM Top 40 pirmaj\xc4\x81 viet\xc4\x81 notur\xc4\x93j\xc4\x81s veselas se\xc5\xa1as ned\xc4\x93\xc4\xbcas, pa vidu dodot iesp\xc4\x93ju pirmajiem pab\xc5\xabt gan \xc4\xabru The Cranberries ar savu "Zombie", k\xc4\x81 ar\xc4\xab grupas The Kelly Family bal\xc4\x81dei "An Angel"._NEWLINE_Visu pavasari un vasaras s\xc4\x81kumu pasaules m\xc5\xabzikas aprit\xc4\x93 un protams ar\xc4\xab radiostacijas "Super FM" \xc4\x93ter\xc4\x81 aktu\xc4\x81ls bija Sin With Sebastian  ar savu vulg\xc4\x81ro hitu "Shut Up (And Sleep With Me)" (tulkojum\xc4\x81 no ang\xc4\xbcu valodas: Aizveries un p\xc4\x81rguli ar mani) un ASV m\xc5\xabzi\xc4\xb7a Scatman John dziesma "Scatman\'s World". Abas \xc5\xa1ie singli pirmo vietu sasniedza, attiec\xc4\xabgi, septi\xc5\x86as un \xc4\x8detras ned\xc4\x93\xc4\xbcas, pa vidu palai\xc5\xbeot gan Take That n\xc4\x81kamo singlu "Back For Good", gan v\xc4\x81cu tehno meistarus Scooter ar saviem "Move Your Ass" un "Friends"._NEWLINE_Vasaras otraj\xc4\x81 pus\xc4\x93 aktiviz\xc4\x93j\xc4\x81s latvie\xc5\xa1u m\xc5\xabzi\xc4\xb7i, kas s\xc4\x81k\xc4\x81s ar 100. Debijas dziesmu "Man Dimantu Nav", kas topa pirmaj\xc4\x81 viet\xc4\x81 pabija \xc4\x8detras ned\xc4\x93\xc4\xbcas, un turpin\xc4\x81j\xc4\x81s ar nu jau par klasiku k\xc4\xbcuvu\xc5\xa1o grupas Saule dziesmu "Rik\xc5\xa1iem B\xc4\x93r\xc4\xabt Es Palaidu", kura tika rad\xc4\xabta, liel\xc4\x81 m\xc4\x93r\xc4\x81 iespaidojoties no 1981. gada R\xc4\xabgas kinostudijas m\xc4\x81kslas filmas "Limuz\xc4\xabns J\xc4\x81\xc5\x86u nakts kr\xc4\x81s\xc4\x81". V\xc4\x93l\xc4\x81k \xc4\x8detras ned\xc4\x93\xc4\xbcas Top 40 pirmo vietu ie\xc5\x86\xc4\x93ma v\xc4\x93l viena latvie\xc5\xa1u grupa. \xc5\xa0oreiz t\xc4\x81 bija deju m\xc5\xabzikas grupa Pamatinstinkts ar dziesmu "Es Tev Vienk\xc4\x81r\xc5\xa1i Esmu"._NEWLINE_V\xc4\x93l\xc4\x81k pirm\xc4\x81 bija Seal dziesma "Kiss From A Rose" un dziesma, kas k\xc4\xbcuva par vienu no pirkt\xc4\x81kajiem pasaules singliem 1995. gad\xc4\x81 un Coolio padar\xc4\xabja par pasaules superzvaigzni numur viens \xe2\x80\x94 "Gangsta\'s Paradise". \xc5\xa0\xc4\xab dziesma bija \xc4\xbcoti popul\xc4\x81ra, jo pirmo vietu sasniedza vair\xc4\x81k k\xc4\x81 13 pasaules valst\xc4\xabs un k\xc4\xbcuva par pirmo repm\xc5\xabzikas dziesmu, kas Lielbrit\xc4\x81nij\xc4\x81 tika p\xc4\x81rdota vair\xc4\x81k k\xc4\x81 miljons kopij\xc4\x81s (1,25 miljoni). Gads beidz\xc4\x81s ar v\xc4\x93l vienu East 17 singlu "Thunder".'